བར་གྱི།།ཆོས་དབྱིངས་ཡེ་ཤེས་སྐུ་ཡི་རང་རྩལ་ལས།།འགྲོ་བའི་གཏི་མུག་སྦྱོང་མཛད་གྲུབ་ཆེན་ལྔ།།སངས་རྒྱས་ཡེ་ཤེས་ཉི་ཟླ་གདན་དུ་བཏིང་།།སྐ་བ་དཔལ་བརྩེགས
གཞན་སེམས་ལེར་མཁྱེན།།རྒྱལ་བའི་བློ་གྲོས་རོ་ལངས་གསེར་དུ་བསྒྱུར།།དཔལ་གྱི་སེངྒེ་དྲེགས་པ་ཕོ་ཉར་འགྱེད།།དྲན་པ་ནམ་མཁའ་བྱང་ནས་གཡག་རྒོད་འགུགས།།རིག་འཛིན་རྩལ་
འཆང་རྣམ་ལྔས་དབང་བསྐུར་བས།།ལུས་ཀྱི་སྒྲིབ་བྱང་རྩ་ཁམས་ལྷ་རུ་གསལ།།འགྱུར་མེད་སྐུ་ལྔའི་དབང་མཆོག་ཐོབ་པར་ཤོག།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུྃ་ཀཱ་ཡ་ཨ་བྷི་ཥིཉྩ་ཧཱུྃ།ཧྲཱིཿརིགས
བརྒྱའི་ཁྱབ་བདག་པདྨ་འོད་འབར་གྱི།།སོར་རྟོག་ཡེ་ཤེས་གསུང་གི་རིག་རྩལ་ལས།།འགྲོ་བའི་འདོད་ཆགས་སྦྱོང་མཛད་གྲུབ་ཆེན་ལྔ།།རྒྱལ་བ་མཆོག་དབྱངས་རྟ་ཞལ་སྤྱི་བོར་ཐོན།།བི།

རོ་ཙ་ན་ཡེ་ཤེས་སྤྱན་དང་ལྡན།།འདུན་མ་རྩེ་མང་མི་བརྗེད་གཟུངས་རྣམས་ཐོབ།།ཤུད་བུ་དཔལ་སེང་ཆུ་བོ་གྱེན་དུ་ཟློག།གཡུ་སྠ་སྙིང་པོས་གསེར་གྱི་རྡོ་རྗེར་སྤྲུལ།
རིག་་འཛིན་རྩལ་འཆང་རྣམ་ལྔས་དབང་བསྐུར་བས།།ངག་གི་སྒྲིབ་བྱང་སྲོག་རྩ་སྔགས་སུ་དག།འགགས་མེད་གསུང་གི་དབང་མཆོག་ཐོབ་པར་ཤོག།སྔགས་མཐར།ཝཱཀ་ཨ་བྷི་ཥིཉྩ་ཧཱུྃ།
རིགས་བརྒྱའི་ཁྱབ་བདག་པདྨ་འོད་འབར་གྱི།།མེ་ལོང་ཡེ་ཤེས་ཐུགས་ཀྱི་རང་རྩལ་ལས།།འགྲོ་བའི་ཞེ་སྡང་སྐྱོང་མཛད་གྲུབ་ཆེན་ལྔ།།ནམ་མཁའི་སྙིང་པོ་ཉི་མའི་ཟེར་ལ་གཤེགས།།རྒ་ཐོག་རིན
ཆེན་ཕ་ཝང་ཟན་ལྟར་གསོལ།།རྒྱལ་བ་བྱང་ཆུབ་ནམ་མཁར་སྐྱིལ་ཀྲུང་བཞུགས།།ཡང་གྲོ་དཀོན་མཆོག་ཐོག་ཆེན་མདའ་ལྟར་འཕེན།།དཔལ་གྱི་དབང་ཕྱུག་ཕུར་བུས་གདེངས་ཚད་བསྔལ།།རིག་
འཛིན་རྩ་ལ་འཆང་རྣམ་ལྔས་དབང་བསྐུར་བས།།ཡིད་ཀྱི་སྒྲིབ་བྱང་ཐིག་ལེ་བདེ་བར་སྨིན།།འཁྲུལ་མེད་ཐུགས་ཀྱི་དཔང་མཆོག་ཐོབ་པར་ཤོག།།སྔགས་མཐར།ཙིཏྟཱ་ས་བྷཱི་ཥིསྭཱ་ཧཱུཾ།ཧྲཱིཿརིགས
བརྒྱའི་ཁྱབ་བདག་པདྨ་འོད་འབར་གྱི།།མཉམ་ཉིད་ཡེ་ཤེས་ཡོན་ཏན་རང་རྩལ་ལས།།འགྲོ་བའི་ང་རྒྱལ་སྦྱོང་མཛད་གྲུབ་ཆེན་ལྔ།།གཉིགས་ཆེན་ཛྙཱ་ན་བྲག་ལས་བདུད་རྩི་འབྱིན།།སྣན་མ་ཡེ་ཤེས་

མཁའ་ལ་བྱ་ལྟར་ལྡིང་།།ཁྱེའུ་ཆུང་ལོ་ཙཱས་ནམ་མཁའི་བྱ་ཕྱག་འཛིན།།དཔལ་གྱི་ཡེ་ཤེས་མ་མོ་བྲན་ཏུ་ཁོལ།།འོ་བྲན་དབང་ཕྱུག་ཆུ་ལ་ཉ་ལྟར་འཕོ།།རིག་འཛིན་རྩལ་འཆང་རྣམ་ལྔས་དབང
བསྐུར་བས།།སྙོམྲ་འཇུག་སྒྲིབེ་བྱང་དབྱིངས་རིག་ཚད་ལ་ཕེབ།།རྩོལ་མེད་ཡོན་ཏན་དབང་མཆོག་ཐོབ་པར་ཤོག།སྔགས་མཐར།་གུ་ཎ་ཨ་བྷི་ཥིཉྩ་ཧཱུཾ།ཧྲཱིཿརིགས་པཀྱའི་ཁྱབ་བདག།
པདྨ་འོད་འབར་གྱི།།བྱ་གྲུབ་ཡེ་ཤེས་ཕྲིན་ལས་རང་རྩལ་ལས།།འགྲོ་བའི་ཕྲག་དོག་སྦྱོང་མཛད་གྲུབ་ཆེན་ལྔ།།ཡེ་ཤེས་མཚོ་རྒྱལ་བསད་པའི་མི་རོ་བསླངས།།ཡེ་ཤེས་དབྱངས་ཆེན་མཁའ་སྤྱོད་
གནས་རྣམས་བགྲོད།།རྡོ་རྗེ་བདུད་འཇོམས་པར་སྣང་རླུང་ལྟར་རྒྱུ།།སོག་པོ་ལྷ་དཔལ་གཅན་གཟན་གཉའ་ནས་འཛིན།།དཔལ་གྱི་རྡོ་རྗེ་རི་བྲག་ཐོགས་མེད་རྒྱུག།རིག་འཛིན་རྩལ་འཆང་རྣམ་ལྔས་
དབང་བསྐུར་བས།།བྱ་བྱེད་སྒྲིབ་དག་ཡེ་ཤེས་རང་རྩལ་རྫོགས།།ཐོགས་མེད་ཕྲིན་ལས་དབང་མཆོག་ཐོབ་པར་ཤོག།སྔགས་མཐར།ཀརྨ་ཨ་བྷི་ཥིཉྩ་ཧཱུཾ།དེས་ལུས་ལྷ་བསྒོམ་པ་ལ་དབང་བ
ཡིན་པས་དེང་ཕྱིན་ཆད་སྣང་བ་ཐམས་ཅད་བླ་མ་སྐུའི་དཀྱིལ་འཁོར་དུ་ཤེས་པས་རང་གསལ་ལྷུན་གྲུབ་ཀྱི་བསྐྱེད་རིམ་དང་མ་བྲལ་བར་གྱིས་ཤིག།བླ་མ་པདྨ་འོད་འབར་གྱི་ཐུགས་ཀར་ཟླ་སྟེང་ཧྲཱིཿཡིག་སྔགས་

ཕྲེང་གིས་བསྐོར་བ་ལས་སྔགས་ཕྲེང་གཉིས་པ་འོད་ཟེར་དང་བཅས་པ་འགྲོས།ཞལ་ནས་ཐོན་ཏེ་ཁྱེད་རང་རྣམས་ཀྱི་ཞལ་དུ་ཞུགས།སྙིང་གར་ཟླ་སྟེང་ཧྲཱིཿཡིག་གི་མཐར་འཁོད་པ་ལས་འོད་ཟེར།
སྤྲོ་བསྡུས་དོན་གཉིས་སྒྲུབ་པར་མོས་ལ་འདིའི་རྗེས་ཟློས།བཛྲ་སུ་རུ་ལན་གསུམ།ཕྲེང་བ་མགྲིན་པར་བཞག་པས་དེ་ཉིད་བརྟན་པར་བྱས་པར་མོས་ཤིག།ཨཱཿགསུང་རབ་ཡན་ལག་བཅུ་གཉིས་འདུས་པའི
བཅུད།།སྙིང་པོ་སྔགས་ཀྱིས་ངག་ལ་བྱིན་བརླབས་པས།།གཡོ་རྩོལ་རླུང་གི་འགྲོ་འོང་དབུ་མར་ཐིམ།།གྲགས་པ་ཆོས་ཉིད་རང་སྒྲར་རྟོགས་པར་ཤོག།སྔགས་མཐར།མནྟྲ་གུ་ཧྱ་ཨ་བྷི་ཥིཉྩ་ཧཱུཾ།དེས་
སྔགས་བཟླ་བ་ལ་དབང་བ་ཡིན་པས་དེང་ཕྱིན་ཆད་སྒྲ་གྲགས་ཐམས་ཅད་བླ་མ་གསུང་གི་དཀྱིལ་འཁོར་དུ་ཤེས་པས་རང་བྱུང་རྩོལ་མེད་རྡོ་རྗེའི་བཟླས་པ་དང་མ་བྲལ་བར་གྱིས་ཤིག།ལྷ་སྔགས་ཀྱིས་མཚོན་པའི་
འཁོར་འདས་ཀྱི་ཆོས་ཐམས་ཅད་སྣང་ལ་རང་བཞིན་མེད་པ་རང་སེམས་རིག་པའི་རྩལ་མདངས།སེམས་ཀྱི་ངོ་བོ་སྟོང་པ་ཆོས་སྐུ།རང་བཞིན་གསལ་བ་ལོངས་སྐུ།ཟུང་འཇུག་རོལ་རྩལ་མ་འགགས
་སྤྲུལ་པའི་སྐུར་ངོ་ཤེས་པར་གྱིས་ཤིག།མེ་ལོང་སྙིང་གར་བཞག་ལ།ཧྲཱིཿསེམས་ཀྱི་ཆོས་ཉིད་འོད་གསལ་རྫོགས་པ་ཆེ།།ངོ་བོ་ཀ་ནས་དག་པ་ཆོས་ཀྱི་སྐུ།།རང་བཞིན་ངང་གིས་གསལ་བ།

ལོངས་སྤྱོད་རྫོགས།།ཐུགས་རྗེའི་རང་རྩལ་སྦྲུལ་སྐུར་རྟོགས་པར་གྱིས།།ཨ་ཨ་ཨ།དེས་སེམས་ཏིང་ངེ་འཛིན་བསྒོམ་པ་ལ་དབང་བ་ཡིན་པས་དེང་ཕྱིན་ཆད་རྟོག་ཚོགས་ཐམས་ཅད་བླ་མ་ཐུགས་ཀྱི་དཀྱིལ་འཁོར
དུ་ཤེས་པས་རང་བཞིན་གནས་ལུགས་དང་བཞག་གི་སྒོམ་པ་དང་མ་བྲལ་བར་གྱིས་ཤིག།དེ་ལྟར་བུམ་པའི་དབང་ཐོབ།ལུས་ཀྱི་སྒྲིབ་པ་དག།ས་བརྒྱད་པ་མི་གཡོ་བ་ནོན།འབྲས་བུ་སྤྲུལ་པའི་སྐུ་
ཐོབ་པའི་སྐལ་བ་ཅན་དུ་གྱུར།ལམ་དུས་སུ་བསྐྱེད་རིམ་མ་ཧཱ་ཡོ་གའི་རྣལ་འབྱོར་བསྒོམ་པ་ལ་དབང་བ་ཡིན་ནོ།།ཞེས་རྟོགས་པ་བསྐྱེད།གཉིས་པ་གསང་བའི་དབང་ལ།སྐུར་བ་པོ་བླ་མ་ནི་པདྨ་འབྱུང་
གནཔ་ལོངས་སྤྱོད་རྫོགས་སྐུར་ཤེས་པས།བསྐུར་བའི་གནས་ཁྱེད་རང་རྣམས་ཀྱི་མགྲིན་པ།ཇི་ལྟར་སྐུར་བའི་ཚུལ་ནི།གུ་རུའི་ལྗགས་སྟེང་གི་སྒྲ་དམར་པོ་ལས་འོད་ཟེར་དམར་པོ་མར་མེའི་རྗེ་མོ་
ལྟ་བུ་བྱུང་།ཁྱོད་རང་གི་མགྲིན་པར་ཐིམ་པས་ངག་གྲགས་སྟོང་གུ་རུ་པདྨའི་གསུང་དང་དབྱེར་མེད་དུ་གྱུར་པའི་མོས་པ་བྱེད་པ་རྩ་བ་དང་།མཚོན་བྱེད་དུ་རྫས་ཀྱི་རྣམ་པ་ཐོད་པའི་བདུད་རྩི་འདི་ཡང་ཐ་མ་དཀྱིལ་འཁོར།
མཀྱི་བོ་པདྨ་འབྱུང་གནས་ཀྱི་ཁ་ཊྭཱཾ་ག་ཡབ་ཡུམ་ཡེ་ཤེས་མཁའ་འགྲོ་མར་གྱུར་པ་དང་སྙོམས་པར་ཞུགས་པའི་བདེ་བའི་སྒྲ་དང་འོད་ཟེར་གྱིས་རྒྱལ་བ་སྲས་དང་བཅས་པ་སྤྱན་དྲངས།ཞལ་དུ་ཞུགས་སུའིརྩ

གནས་རྣམས་བརྒྱུད།རྗེས་སུ་ཆགས་པའི་མེས་ཞུ་དཀར་དམར་བྱང་སེམས་བདུད་རྩིའི་རང་བཞིན་དུ་མཁའ་གསང་ལས་བབས།ཐོད་པའི་བདུད་རྩི་དང་རོ་གཅིག་པ་ཨོཾ་ཨཱཿཧཱུཾ་གིས་བྱིན་པ་རླབས་
པ་པ་དེ་ལྕེ་ཐོག་ཏུ་མྱོང་བས་དབང་བསྐུར་ཐོབ་པའི་འདུན་པ་མཛོད་ཅིག།བྱས་ལ་ཐོད་པའི་བདུད་རྩི་ཐོགས་ཏེ།ཧྲཱིཿདཀོན་མཆོག་སྤྱི་འདུས་རིགས་ཀྱི་བདག།དུས་གསུམ་སངས་རྒྱས་ཐམས་ཅད་ཀྱི།།སྐུ་གསུང་ཐུགས་མཆོག
རིན་པོ་ཆེ།།བྱིན་རླབས་ཀློང་ཡངས་རང་བཞིན་འབར།།ཨོཾ་ཨཱཿཧཱུཾ།གསུང་གི་ལྗགས་སྟེང་ཨཱཿདམར་ལས།།འོད་ཟེར་མར་མེའི་རྩེ་མོ་ལྟར།།སྐལ་ལྡན་ལྕེ་ལ་གཉིས་མེད་ཐིམ།།གསང་དབང་ཐོབ
ནས་ངག་རླུང་བསྒོམ།།པདྨ་འབྱུང་གནས་གསུང་གི་དབང་ཐོབ་ཤོག།ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃཿཝཱཀ་ཨ་བྷི་ཥིཉྩ་ཨཱཿཞེས་བདུད་རྩི་བྱིན་པ་མྱང་།དེ་ལྟར་གསང་བའི་དབང་ཐོབ།ངག་གི་སྒྲིབ་པ་དག།
ས་དགུ་པ་ལེགས་པའི་བློ་གྲོས་ནོན།འབྲས་བུ་ལོ་དྲ་སྐུ་ཐོབ་པའི་སྐལ་པ་ཅན་ཏུ་གྱུར།ལམ་དུས་སུ་རྫོགས་རིམ་ཨ་ནུ་ཡོ་ག་སྟེ་རང་བྱིན་གྱིས་བརླབ་པར་བསྒོམ་པ་ལ་དབང་བ་ཡིན་ནོ།།ཞེས་རྟོགས་པ་བསྐྱེད།གསུམ་པ་ཤེས་
རབ་ཡེ་ཤེས་ཀྱི་དབང་ལ།སྐུར་བ་པོ་བླ་མ་པདྨ་འབྱུང་གནས་ཆོས་སྐུ་སྤྲོས་བྲལ་གྱི་བདག་ཉིད་ཅན་དུ་ངེས་པ།བསྐུར་བའི་གནས་ཁྱེད་རང་རྣམས་ཀྱི་སྙིང་ག།ཇི་ལྟར་སྐུར་བའི་ཚུལ་ནི།གྲ་རུའི་ཐགས་ཀའི་ཧཾ་ཡིག

སྔོན་པོ་ལས་འོད་ཟེར་སྔོན་པོ་སྤོས་རེང་དུ་བ་ལྟ་བུ་བྱུང་།ཁྱེད་རང་གི་སྙིང་གར་ཐིམ་པས་ཡིད་གསལ་སྟོང་པདྨ་འབྱུང་གནས་ཀྱི་ཐུགས་དང་དབྱེར་མེད་དུ་གྱུར་པའི་མོས་པ་བྱེད་པ་རྩ་བ་དང་།མཚོན་བྱེད་ཁ་ཊྭཱཾ་ག་འདི་ཡང་ཡེ་ཤེས་ཀྱི་
མཁའ་འགྲོ་མར་ཤེས་ནས་འདོད་ཆགས་ཆེན་པོ་བཞི་ཡོངས་སུ་བསྐྱེད་དེ།ཡས་བརྟན་དང་མས་བརྟན་གྱི་དགའ་བ་བཞི་ཉམས་སུ་བླང་བར་བྱེད་པའི་དབང་བསྐུར་ཐོབ་པའི་མོས་པ་མཛོད་ཅིག།ཅེས་བརྡ་སྤྲད་ནས་ཁ་ཊྭཱཾ་ག་ཐོགས་ལ།ཧྲཱིཿདཀོན་
མཆོག་སྤྱི་འདུས་རིགས་ཀྱི་བདག།དུས་གསུམ་སངས་རྒྱས་ཐམས་ཅད་ཀྱི།།སྐུ་གསུང་ཐུགས་མཆོག་རིན་པོ་ཆེ།།བྱིན་རླབས་ཀློང་ཡངས་རང་བཞིན་འབར།།ཨོཾ་ཨཱཿཧཱུྃ།ཐུགས་ཀའི་ཧཱུཾ་སྔོན་འོད་འབར་
ལས།།འོད་ཟེར་སྤོས་རེང་དུ་བ་ལྟར།།སྐལ་ལྡན་སེམས་ལ་གཉིས་མེད་ཐིམ།།ཤེར་ཡེའི་དབང་ཐོབ་གསལ་སྟོང་བསྒོམ།།པདྨ་འབྱུང་གནས་ཐུགས་ཀྱི་དབང་ཐོབ་ཤོག།ཙིཏྟ་ཨ་བྷིཥིཉྩ་ཧཱུྃ།ཞེས་ཁ་ཊྭཱཾ།
ག་སྙིང་དཀར་ནག་མཚམས་སུ་བཞག།དེ་ལྟར་ཤེས་རབ་ཡེ་ཤེས་ཀྱི་དབང་ཐོབ།ཡིད་ཀྱི་སྒྲིབ་པ་དག།ས་བཅུ་པ་ཆོས་ཀྱི་སྤྲིན་ནོན།འབྲས་བུ་ཆོས་ཀྱི་སྐུ་ཐོབ་པའི་སྐལ་པ་ཅན་དུ་གྱུར།ལམ་དུས་སུ་ཨ་ཏི་ཡོ་ག་སྟེ།
བྱང་ཆུབ་སེམས་ཀྱི་དཀྱིལ་འཁོར་བསྒོམ་པ་ལ་དབང་བ་ཡིན་ནོ།།ཞེས་རྟོགས་པ་བསྐྱེད།བཞི་པ་ཚིག་ཙམ་གྱིས་དཔེ་དོན་སྦྱར་བའི་ངོ་སྤྲོད་པ་ལ།དབང་སྐུར་བ་པོ་བླ་མ་པདྨ་འབྱུང་གནས་སྐུ་གསུམ་དབྱེར་མེད་ངོ་བོ་ཉིད

སྐུའི་བདག་ཉིད་ཅན།བསྐུར་བའི་གནས་ནི་ཁྱེད་རང་རྣམས་ཀྱི་ལྟེ་བ་སོགས་གནས་ལྔ།ཇི་ལྟར་སྐུར་བའི་ཚུལ་ནི་གུ་རུའི་ལྟེ་བ་ལ་སོགས་གནས་ལྔ་ནས་འོད་ཟེར་ཆུ་ལ་འཇའ་ཚོན་ཤར་བ་
ལྟ་བུ་བྱུང་།ཁྱེད་རང་གི་གནས་དེ་དག་ཏུ་ཐིམ་པས་སྐུ་གསུང་ཐུགས་ཡོན་ཏན་ཕྲིན་ལས་ཡོངས་རྫོགས་ཀྱི་དབང་ཐོབ་པར་མོས་པ་རྩ་བ་དང་།མཚོན་བྱེད་རྫས་ཀྱི་རྣམ་པ་ཤེལ་རྡོ་འདི་ཡི་བརྡལ་བརྟེན་ནས་ངོ་སྤྲོད་པས་བརྡ་
ན་ཐབས་ཤེས་ཟུང་འཇུག་གཉིས་མེད་ཡེ་ཤེས་ཚིག་ལས་འདས་པ་ཆོས་ཀྱི་སྐྱུ་རུ་ངོ་ཤེས་པར་བྱེད་པ་དབང་བཞི་རྩལ་རྫོགས་སུ་ཐོབ་པར་བྱས་བྱུང་སྙམ་པའི་མོས་འདུན་མཛོད་ཅིག།ཅེས་བརྡ་སྨད་ལ་ཤེལ་དོ་ཐོགས་ཏེ།ཧྲཱིཿ
ཀོན་མམཆོག་སྐུ་གསུང་ཐུགས་ཡོན་ཏན།།ཕྱིན་ལས་འདུས་པའི་འོད་ཟེར་ནི།།ནམ་མཁའ་ཚུལ་འཇའ་ཤར་ལྟར།།སྐལ་ལྡན་གནས་ལྔར་གཉིས་མེད་ཐིམ།།དབང་བཞི་ཡེ་ཤེས་རྫོགས་ཆེན་བསྒོམ།།པདྨ
འབྱུང་གནས་རང་བཞིན་དབང་ཐོབ་ཤོག།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུཾ།སརྦ་དྷརྨ་ཨ་བྷི་ཥིཉྩ་ཧོཿ།དེ་ལྟར་དབང་བསྐུར་བས་སྒོ་གསུམ་གྱི་སྒྲིབ་པ་དག།ཐོབ་བྱ་བཅུ་གཅིག་ཀུན་ཏུ་འོད་ཀྱི་ས་དང་།འབྲས་
བུ་ངོ་བོ་ཉིད་སྐུ་ཐོབ་པའི་སྐལ་པ་ཅན་དུ་བྱས།ལམ་དུས་སུ་ཨ་ཏི་ཡང་གསང་རྡོ་རྗེ་སྙིང་པོ་རྫོག་ཆེན་བྱ་རྩོལ་བྲལ་བའི་དོན་ཀ་དག་ལྷུན་གྲུབ་ཀྱི་ཡེ་ཤེས་བསྒོམ་པ་ལ་དབང་བ་ཡིན་ནོ།།ཞེས་རྟོགས་པ་བསྐྱེད།དེ་ལྟར་

ཕན་ནུས་ཟབ་མོའི་དབང་བཞིའི་རིམ་པས་དབང་བསྐུར་གྲུབ་ནས་མཐའ་རྟེན་ཡོངས་རྫོགས་གཏོར་མའི་དབང་བསྐུར་བ་ཡིན་པས་འདུན་པ་འདི་ལྟར་དུ་མཛོད།གཏོར་སྣོད་རང་སྣང་ཡེ་ཤེས་འཇའ་ཟེར་འོད་ཕྱུང
འཁྲིགས་པའི་གཞལ་མེད་ཁང་དུ།གཏོར་མ་དཀོན་མཆོག་རྩ་གསུམ་སྤྱི་འདུས་གུ་རུ་པདྨ་འོད་འབར་ལ་གྲུབ་ཐོབ་རྗེ་འབངས་ཉེར་ལྔ།གཞན་ཡང་རྩ་གསུམ་རྒྱལ་བ་རྒྱ་མཆོས་བསྐོར་ཏེ་བཞུགས་པ་རྣམས
ཀྱི་གནས་གསུམ་ལས་བྱིན་རླབས་འོད་ཟེར་བདུད་རྩིའི་རྒྱུན་པར་མ་ཆད་པར་བྱོན།ཁྱེད་རང་རྣམས་ཀྱི་གནས་གསུམ་དུ་ཐིམ་པས།རྟོག་སྒྲིབ་བག་ཆགས་མ་ལུས་པ་སང་གིས་དག།རྡོ་རྗེ་བཞིའི་བྱིན་
རླབས་རྒྱུད་ལ་ཞུགས།དབང་བཞིའི་ཡེ་ཤེས་རྩལ་རྫོགས་སུ་ཐོབ་པར་གྱུར་པའི་མོས་པ་མཛོད་ཅིག།ཨོཾ་ཨཱཿཧཱུཾ་ཧྲཱིཿའགྲོ་བ་འདྲེན་མཛད་ཨོ་རྒྱན་ཐོད་ཕྲེང་རྩལ།།ཨོཾ་རྒྱན་ཡུལ་བྱོན་འགྲོ་ཀུན་ལམ
སྣ་དྲོངས།།རྒྱ་གར་ཡུལ་བྱོན་ཐོས་བསམ་སྒྲོན་མེ་སྦར།།བོད་ཀྱི་ཡུལ་བྱོན་གདུག་པ་མ་ལུས་བཏུལ།།སྐུ་ཚབ་ལུང་བསྟན་གསུང་ཚབ་གཏེར་དུ་སྦས།།ཐུགས་ཀྱི་དགོངས་པ་དང་ལྡན་ཀུན་ལ་འབེབས།།།
སྨིན་གྲོལ་དབང་དང་གདམས་པ་མ་ལུས་ཀུན།།སྐལ་ལྡན་བུ་མཆོག་འདི་ལ་སྩལ་དུ་གསོལ།།ཨོཾ་ཨཱཿཧཱུཾ་གུ་རུ་དེ་བ་ཌཱ་ཀི་ནཱི་བ་ལི་ཏ་ཨ་བྷི་ཥིཉྩ་ཨོཾ་ཨཱཿཧཱུཾ་ཧྲཱིཿཧཱ།གཏོར་མའི་ལྷ་འོད་དུ་ཞུ་ནས་ཁྱེད་རང་རྣམས

ལ་ཐིམ་པས་རྩ་གསུམ་རྒྱལ་བ་རྒྱ་མཚོའི་ཚོགས་དང་དབྱེར་མེད་པར་གྱུར།གཏོར་མ་བདུད་རྩིའི་བཏུད་དུ་འཁྱིལ་པ་ལོངས་སྤྱད་པས་དངོས་གྲུབ་རྣམ་པ་གཉིས་བདེ་བྲག་ཏུ་ཐོབ་པར་མོས་
ཤིག།ཅེས་དང་ཐོད་ཕྲེང་རྩལ་གྱི་ཛ་བུ་དབྱངས་བྱས་ལ་གཏོར་མའི་ཆ་ཤས་དང་བདུད་རྩི་སྦྱིན།མེ་ཏོག་འཐོར་ལ་ཤིས་བརྗོད་དང་རོལ་མོ་བྱ།དམ་ཚིག་བསྒྲག་བཟུང་།གཏང་རག་མཎྜལ་སོགས་དབང་རྗེས་སྤྱི་ལྟར་བྱས་པས་འགྲུབ་ལ།སློབ་དཔོན་
ཀྱིས་ཚོགས་ལ་རོལ་ཅིང་ལྷག་ཆོག་ནས་ཤིས་བརྗོད་ཀྱི་བར་ཡང་ལས་བྱང་ཉིད་དང་བླ་སྒྲུབ་སྤྱིའི་རིགས་པས་རྟོགས་པར་བྱའོ།།མི་བྱེད་རྡོ་རྗེ་བཞི་ཡི་ཡེ་ཤེས་བྱིན།།བདག་རྒྱུད་ལ་ཞུགས་དེས་ཀྱང་སྐྱེ་དགུ་རྣམས།།སྨིན་གྲོལ་ཕྲིན་ལས་སྣང་བའི་མུ་ཁྱུད
ནི།།ཉི་ཐའི་དཀྱིལ་འཁོར་བཞིན་དུ་ཁྱབ་གདལ་ཤོག།ཅེས་པ་འདི་ནི་གཉིགས་ལོ་ཆེན་པོའི་རྣམ་རོལ་མཁན་ཆེན་བླ་མཐ་བ་བཟང་པོའི་ཞལ་སྔ་ནས་གསུང་བསྐུལ་གནང་ཡང་དུས་རིང་འདས་པ།རིན་པོ་ཆེ་གཏེར་གྱི་མཛོད་དུ་དབྱིག་གི་མཆོག་རྣམས
རྩོལ་བས་སྡུད་པའི་སྐབས་སུ།རྗེ་དེ་ཉིད་ཀྱིས་ཐུན་མོང་མིན་པར་རྗེས་སུ་བཟུང་བའི་རིག་པ་འཛིན་པ་འཆི་མེད་བསྟན་གཉིས་གཡུང་དྲུང་གླིང་པས་རྫོང་ཤོད་བདེ་གཤེགས་འདུས་པའི་ཕོ་བྲང་ཆེན་པོར་བསྡེབས་པ་དགེ་ལེགས་འཕེལ།